CELEX: 62018TA0081
Language: mt
Date: 2020-04-02 00:00:00
Title: Kawża T-81/18: Sentenza tal-Qorti Ġenerali tat-2 ta’ April 2020 – Barata vs Il-Parlament (“Servizz pubbliku – Uffiċjali – Promozzjoni – Proċedura ta’ ċertifikazzjoni – Proċedura ta’ promozzjoni 2016 – Esklużjoni mil-lista definittiva tal-uffiċjali awtorizzati li jsegwu l-programm ta’ taħriġ – Artikolu 45a tar-Regolamenti tal-Persunal – Obbligu ta’ motivazzjoni – Żball manifest ta’ evalwazzjoni – Ugwaljanza fit-trattament – Drittijiet tad-difiża”)

25.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/13
            
         
      Sentenza tal-Qorti Ġenerali tat-2 ta’ April 2020 – Barata vs Il-Parlament
      (Kawża T-81/18) (1)
      
      (“Servizz pubbliku - Uffiċjali - Promozzjoni - Proċedura ta’ ċertifikazzjoni - Proċedura ta’ promozzjoni 2016 - Esklużjoni mil-lista definittiva tal-uffiċjali awtorizzati li jsegwu l-programm ta’ taħriġ - Artikolu 45a tar-Regolamenti tal-Persunal - Obbligu ta’ motivazzjoni - Żball manifest ta’ evalwazzjoni - Ugwaljanza fit-trattament - Drittijiet tad-difiża”)
      (2020/C 175/14)
      Lingwa tal-kawża: l-Ingliż
      
         Partijiet
      
      
         Rikorrent: João Miguel Barata (Evere, il-Belġju) (rappreżentanti: G. Pandey, D. Rovetta u V. Villante, avukati)
      
         Konvenut: Il-Parlament Ewropew (rappreżentanti: J. Steele u I. Terwinghe, aġenti)
      
         Suġġett
      
      Talba bbażata fuq l-Artikolu 270 TFUE u intiża għall-annullament, l-ewwel nett, tad-deċiżjoni tat-30 ta’ Ottubru 2017 li permezz tagħha l-Parlament ċaħad l-ilment tar-rikorrent, it-tieni nett, tal-ittra tal-20 ta’ Marzu 2017 li kienet tinkludi l-opinjoni tal-Kumitat konġunt għall-proċedura ta’ ċertifikazzjoni li permezz tagħha ġie rrakkomandat lill-Awtorità tal-Ħatra li tiċħad ir-rikors tar-rikorrent, it-tielet nett, tal-ittra tal-14 ta’ Frar 2017 li tinnotifikah bir-riżultati tiegħu u li informatu li abbozz ta’ lista ta’ seba’ uffiċjali magħżula sabiex jipparteċipaw fil-programm ta’ taħriġ kien ġie stabbilit, ir-raba’ nett, tal-ittra tat-8 ta’ Diċembru 2016 li tinforma lir-rikorrent bir-riżultati tiegħu fi tmiem l-ewwel stadju tal-proċedura ta’ ċertifikazzjoni tal-2016, il-ħames nett, tal-ittra tal-21 ta’ Diċembru 2016 li tinforma lir-rikorrent dwar l-azzjoni meħuda fir-rigward tat-talba tiegħu għal eżami mill-ġdid u, is-sitt nett, tal-avviż ta’ kompetizzjoni interna 2016/014 tas-7 ta’ Ottubru 2016 ikkomunikat lill-persunal fl-20 ta’ Ottubru 2016 kif ukoll tal-abbozz tal-lista sħiħa tal-uffiċjali magħżula sabiex jipparteċipaw fil-programm ta’ taħriġ li jirriżulta minn dan.
      
         Dispożittiv
      
      
                  1)
               
               
                  Ir-rikors huwa miċħud.
               
            
                  2)
               
               
                  João Miguel Barata huwa kkundannat għall-ispejjeż.
               
            
         (1)  ĠU C 142, 23.4.2018.